நம்பரை பாகமும் கண்டோமவர் திருநாமஞ் சொல்லா வம்பரையும் கண்ணில் கண்டோம் வெண்காடனை வாழ்த்துங்களே. (23) மாடேறு தாளும் மதியேறு சென்னியு மாமலரோன் ஓடேறு கையும் உடையார் தமக்கிடம் ஓங்கிய நெற் சூடேறு சங்கம் சொரி முத்தை முட்டை யென்றே கமலக் காடேறு மன்னன் சிறகால் அணைக்கும் கழுக்குன்றமே. (24) நெருப்புக் கறுக்கச் சிவப்புள்ள மேனியர் நீள்கனகப் பொருப்பைக் குனித்துப் புரமெரித்தார்க் கிடம் போர்க் களிற்றின்